APSTIPRINĀTS

VSIA „Paula Stradiņa klīniskā universitātes slimnīca”

 iepirkuma komisijas

2015.gada 14.septembra sēdē

protokols Nr.1

**ATKLĀTA KONKURSA**

**Santehnikas materiālu piegāde**

**NOLIKUMS**

**ID Nr. PSKUS 2015/6**

**Rīga, 2015**

**I.VISPĀRĪGĀ INFORMĀCIJA**

* 1. **Iepirkuma identifikācijas numurs**

PSKUS 2015/6

* 1. **Pasūtītājs**

Pasūtītāja rekvizīti:

|  |  |
| --- | --- |
| Pasūtītāja nosaukums: | VSIA “Paula Stradiņa klīniskā universitātes slimnīca” |
| Adrese: | Pilsoņu iela 13, Rīga, LV-1002 |
| Reģistrācijas numurs: | 40003457109 |
| Tālruņa numurs: | 67069600 |
| Faksa numurs: | 67069661 |
| Darba laiks: | Darba dienās no plkst. 8:30 līdz plkst. 17:00  |

* 1. **Kontaktpersona**

Par iepirkuma dokumentāciju un organizatoriska rakstura informāciju – Eva Sokolova, tālrunis 67069736, fakss 67095312, e-pasta adrese: eva.sokolova@stradini.lv.

* 1. **Informācijas apmaiņas kārtība**
		1. Informācijas apmaiņa starp iepirkuma komisiju, no vienas puses, un piegādātājiem un pretendentiem, no otras puses, notiek rakstveidā – pa pastu, faksu, elektroniski (saskaņā ar Publisko iepirkumu likuma 33.panta piektajā daļā minētajiem noteikumiem), pieprasījumus adresējot atklāta konkursa „Santehnikas materiālu piegāde” (turpmāk – Konkurss), iepirkuma identifikācijas Nr. PSKUS 2015/6, iepirkuma komisijai (turpmāk – iepirkuma komisija). Ja piegādātājs izvēlas nosūtīt informācijas pieprasījumu Pasūtītājam pa faksu vai elektroniski bez droša elektroniskā paraksta, tam vienlaicīgi informācijas pieprasījums jānosūta uz Pasūtītāja pasta adresi. Atbildes uz attiecīgā piegādātāja informācijas pieprasījumu tiek sniegtas, nosūtot rakstisku atbildi pa pastu uz piegādātāja norādīto pasta adresi.
		2. Konkursa nolikums (turpmāk – Nolikums), Nolikuma grozījumi un cita informācija par Konkursa norisi tiek publicēta Pasūtītāja interneta vietnē [*http://www.stradini.lv/page/1507*](http://www.stradini.lv/page/1507).
		3. Ja ieinteresētais piegādātājs laikus pieprasa papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu, iepirkuma komisija to sniedz 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Atbildes uz piegādātāju pieprasījumiem sniegt papildu informāciju par Nolikumu tiek nosūtītas piegādātājam, kas uzdevis jautājumu, un vienlaikus publicētas interneta vietnē [*http://www.stradini.lv/page/1507*](http://www.stradini.lv/page/1507).
		4. Ieinteresēto piegādātāju pienākums ir pastāvīgi sekot mājas lapā publicētajai informācijai.
	2. **Iepirkuma priekšmets**
		1. Santehnikas materiālu piegāde, saskaņā ar Tehniskās specifikācijas (Nolikuma 1.pielikums) prasībām.
		2. Santehnikas materiāli jāpiegādā ne vēlāk kā 1 (vienas) darba dienas laikā pēc pieprasījuma saņemšanas, minētais neattiecas uz santehnikas materiāliem, kas nav uzrādīti Tehniskajā specifikācijā, kā arī uz specifiskiem santehnikas materiāliem, kurus nepieciešams pasūtīt iepriekš.
		3. Iepirkuma priekšmets nav sadalīts daļās.
		4. Pretendents nedrīkst iesniegt piedāvājuma variantus.
		5. CPV kods – 44115200-1 (santehnikas un apkures sistēmu materiāli).
	3. **Līguma izpildes vieta**

Latvijas Republika, Pilsoņu iela 13, Rīga

* 1. **Līguma izpildes termiņš –** 24 (divdesmit četri) mēneši no līguma noslēgšanas dienas vai līdz brīdim, kad summa par veiktajām piegādēm būs sasniegusi **EUR 130 000,00** bez PVN.
	2. **Konkursa nolikuma saņemšana**
		1. Visi ieinteresētie piegādātāji ar Nolikumu var iepazīties bez maksas katru darba dienu no plkst. 9:00 līdz 17:00 valsts sabiedrības ar ierobežotu atbildību „Paula Stradiņa klīniskā universitātes slimnīca”, turpmāk – PSKUS, Iepirkumu daļā, Pilsoņu ielā 13, Rīgā, 2.korpusā (2.stāvā) līdz 2015.gada 13.oktobrim plkst.12:00.
		2. Ja ieinteresētais piegādātājs pieprasa izsniegt Nolikumu drukātā veidā, iepirkuma komisija to izsniedz ieinteresētajam piegādātājam 3 (trīs) darbdienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.
		3. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem savā mājas lapā internetā [www.stradini.lv](http://www.stradini.lv).
	3. **Piedāvājumu iesniegšanas un atvēršanas vieta, datums, laiks un kārtība**
		1. Ieinteresētie piegādātāji piedāvājumus var iesniegt līdz **2015.gada 13.oktobrim plkst.12:00** katru darba dienu no plkst. 9:00 līdz 17:00 PSKUS Iepirkumu daļā, Pilsoņu ielā 13, Rīgā, 2.korpusā (2.stāvā), iesniedzot personīgi vai nosūtot pa pastu. Pasta sūtījumam jābūt nogādātam šajā punktā norādītajā adresē, līdz šajā punktā norādītājam termiņam un par to pilnu atbildību uzņemas iesniedzējs.
		2. Piedāvājumi, kuri iesniegti pēc Nolikuma 1.9.1.punktā minētā termiņa vai kas nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiks vērtēti un neatvērti tiks nosūtīti (atdoti) atpakaļ iesniedzējam.
		3. Pretendents var rakstveidā mainīt vai atsaukt savu piedāvājumu līdz piedāvājumu iesniegšanas termiņa beigām. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
		4. Piedāvājumi tiks atvērti, Pilsoņu ielā 13, Rīgā, 2.korpusa 1.stāva konferenču zālē 2015.gada 13.oktobrī plkst.12:00, ievērojot normatīvajos aktos noteikto kārtību.
		5. Piedāvājumu atvēršanas sanāksmē iepirkuma komisija piedāvājumus atver to iesniegšanas secībā, nosaucot pretendentu, piedāvājuma iesniegšanas datumu un laiku, piedāvāto līgumcenu. Pēc sanāksmes dalībnieka pieprasījuma iepirkuma komisija uzrāda finanšu piedāvājumu, kurā atbilstoši pieprasītajai finanšu piedāvājuma veidlapai norādīta piedāvātā līgumcena.
	4. **Piedāvājuma noformēšana**
		1. Pretendents sagatavo un iesniedz piedāvājumu saskaņā ar nolikumā izvirzītajām prasībām.
		2. Pretendentam jāiesniedz viens piedāvājuma oriģināls (papīra formā), kā arī jāpievieno tā elektroniskais eksemplārs *\*.pdf, \*.xls, \*.doc* formātā, izmantojot elektronisko datu nesēju. Uz pieteikuma oriģināla (papīra formā) norāda atzīmi „ORIĢINĀLS” un uz elektroniskā eksemplāra attiecīgi norāda atzīmi “KOPIJA”.
		3. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu un pretendenta zīmoga (spiedoga) nospiedumu (ja tāds ir) apliecina pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām, vai šīs personas pilnvarota persona, pievienojot atbilstoši noformētu pilnvarojuma dokumenta oriģinālu vai tā apliecinātu kopiju.
		4. Piedāvājums iesniedzams aizlīmētā iepakojumā, uz kura jānorāda:
* Pasūtītāja nosaukums un juridiskā adrese;
* pretendenta nosaukums, reģistrācijas numurs, juridiskā adrese, tālrunis, fakss,;
* atzīme: „Piedāvājums atklātam konkursam „Santehnikas materiālu piegāde”, iepirkuma identifikācijas Nr. PSKUS 2015/6”;
* atzīme: „Neatvērt līdz 2015.gada 13.oktobrim plkst.12:00”.
	+ 1. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp oriģinālu un kopiju, noteicošais būs oriģināls. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
		2. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.
		3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja Pretendents piedāvājumā iesniedz dokumenta/-u tulkojumu/-us, tulkojuma/-u pareizība ir jāapliecina. Par dokumentu tulkojuma atbilstību oriģinālam atbild Pretendents.
		4. Pretendents iesniedz parakstītu piedāvājumu. Ja piedāvājumu iesniedz juridiska persona, to paraksta pretendenta amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvarojuma dokumenta oriģinālu vai tā apliecinātu kopiju. Ja piedāvājumu iesniedz piegādātāju apvienība, piedāvājumu paraksta visas personas, kas ietilpst apvienībā.
	1. **Cita informācija**
		1. Pretendenta iesniegtais piedāvājums nozīmē pilnīgu šī Konkursa Nolikuma noteikumu pieņemšanu un atbildību par to izpildi.
		2. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Konkursa rezultāta.
		3. Visi nolikuma pielikumi ir tā neatņemamas sastāvdaļas.
		4. Iepirkuma procedūras, līguma izpildes, informācijas apmaiņas darba valoda ir latviešu valoda.
1. **NOSACĪJUMI PRETENDENTA DALĪBAI ATKLĀTĀ KONKURSĀ**
	1. Pretendentu kvalifikācijas prasības ir obligātas visiem Pretendentiem, kas vēlas iegūt tiesības veikt Iepirkuma priekšmeta izpildi, slēgt iepirkuma līgumu.
	2. **Pretendentu izslēgšanas noteikumi saskaņā ar Publisko iepirkumu likuma 39¹.pantu:**
		1. Pretendents vai persona, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu jebkurā no šādiem noziedzīgiem nodarījumiem:
			1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana;
			2. krāpšana, piesavināšanās vai noziedzīgi iegūtu līdzekļu legalizēšana;
			3. izvairīšanās no nodokļu un tiem pielīdzināto maksājumu nomaksas;
			4. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai.
		2. Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:
			1. viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi;
			2. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darba ņēmējiem, kas iesniedzama par personām, kuras uzsāk darbu.
		3. Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros kandidātu vai pretendentu ir atbrīvojusi no naudas soda vai naudas sodu samazinājusi.
		4. Ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai pretendents tiek likvidēts.
		5. Saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka pretendentam dienā, kad paziņojums par līgumu publicēts Iepirkumu uzraudzības biroja mājaslapā, vai pretendentam, attiecībā uz kuru pieņemts lēmums par iespējamu līguma slēgšanas tiesību piešķiršanu, šā lēmuma pieņemšanas dienā Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.
		6. Pretendents ir sniedzis nepatiesu informāciju, lai apliecinātu atbilstību Publisko iepirkumu likuma 39.¹panta noteikumiem vai saskaņā ar šo likumu noteiktajām kandidātu kvalifikācijas prasībām, vai vispār nav sniedzis pieprasīto informāciju.
	3. Nolikuma 2.2.1.-2.2.6.punktā minētie izslēgšanas noteikumi ir attiecināmi arī uz personālsabiedrības biedru, ja Pretendents ir personālsabiedrība.
	4. Nolikuma 2.2.2.-2.2.6.punktā minētie izslēgšanas noteikumi ir attiecināmi arī uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām.
	5. Nolikuma 2.2.2.-2.2.6.punktā minētie izslēgšanas noteikumi ir attiecināmi arī uz Pretendenta norādīto apakšuzņēmēju, kura veicamo būvdarbu vērtība ir vismaz 20 procenti no kopējās publiska būvdarbu līguma vērtības.
	6. Pretendentam ir jāiesniedz komersanta amatpersonu saraksts, saskaņā ar Nolikuma 3.pielikumu, norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un personas kodu. Minētā informācija iesniedzama arī par personu apvienības amatpersonām.
	7. Pasūtītājs ir tiesīgs izslēgt Pretendentu no turpmākās dalības iepirkuma procedūrā, kā arī neizskatīt Pretendenta pieteikumu, ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja Pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu vai vispārīgo vienošanos un tādēļ Pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās. Izslēgšanas nosacījums netiek piemērots, ja no dienas, kad Pasūtītājs vienpusēji atkāpies no iepirkuma līguma vai vispārīgās vienošanās, līdz piedāvājuma iesniegšanas dienai ir pagājuši 12 mēneši  publiska piegādes vai pakalpojumu līguma gadījumā vai 3 gadi publiska būvdarbu līguma gadījumā.
	8. Pasūtītājs neizslēdz Pretendentu no dalības iepirkuma procedūrā, ja:
		1. no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar 39.1 panta pirmās daļas 1.punktā un 2.punkta „a” apakšpunktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši trīs gadi;
		2. no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar 39.1 panta pirmās daļas 2.punkta „b” apakšpunktā un 3.punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši 12 mēneši.

|  |  |
| --- | --- |
| **3.Pretendenta kvalifikācijas prasības** | **4. Pretendentam jāiesniedz šādi pretendenta kvalifikāciju apliecinoši dokumenti:** |
| 3.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība). | 4.1. Pretendenta parakstīts pieteikums dalībai konkursā, kurš sagatavots saskaņā ar Nolikuma 2.pielikumā pievienoto formu. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. Ja pretendenta piedāvājumu paraksta pilnvarota persona, tad jāpievieno pilnvara vai tā apliecināta kopija.  |
| 3.2. Pretendentam, iepriekšējo 3 (trīs) gadu laikā (t.i. 2012., 2013., 2014. un 2015.gadā līdz piedāvājumu iesniegšanas dienai) ir bijusi pieredze santehnikas materiālu piegādes jomā, par ko ir iespējams saņemt pozitīvas pasūtītāju atsauksmes.  | 4.2. Lai apliecinātu Nolikuma 3.2.punkta izpildi, pretendentam jāiesniedz Pretendenta sagatavots pieredzes saraksts saskaņā ar Nolikuma 4.pielikumā pievienoto formu, klāt pievienojot pozitīvas pasūtītāju atsauksmes.  |
| 3.3. Pretendentam ir vismaz 1 (viens) veikals vai veikals – noliktava, kurā iespējams vizuāli iepazīties ar visām piedāvātajām precēm Rīgas pilsētas administratīvās teritorijas robežās (ne vairāk kā 15 km rādiusā ārpus tā). | 4.3. Pretendenta parakstīts apliecinājums, ka tam ir 3.3.punktā noteiktais/ie veikals/i vai veikals/i – noliktava/s, kurā iespējams vizuāli iepazīties ar visām piedāvātajām precēm, norādot veikala/u, veikala/u – noliktavas/u adresi/es. |
| 3.4. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. | 4.4. Personas, uz kuras iespējām Pretendents balstās, rakstisks apliecinājums par piedalīšanos iepirkuma procedūrā, kā arī apliecinājums nodot Pretendenta rīcībā līguma izpildei nepieciešamos resursus (norādot konkrētas piegādes, kādas tiks veiktas līguma izpildes laikā), gadījumā, ja ar Pretendentu tiks noslēgts iepirkuma līgums.Klāt jāpievieno dokuments, kas apliecina apliecinājumu parakstījušās personas tiesības pārstāvēt attiecīgo personu iepirkuma procedūras ietvaros. |

1. **Tehniskais piedāvājums**
	1. Tehniskopiedāvājumu pretendentam ir jāiesniedz, kā savu piedāvājumu tehniskās specifikācijas (Nolikuma 1. pielikums) izpildei.
	2. Pretendenta Tehniskajam piedāvājumam skaidri, viennozīmīgi un nepārprotami jāatspoguļo Nolikuma tehniskās specifikācijas (Nolikuma 1. pielikums) minimālo prasību izpilde.
2. **Finanšu piedāvājums**
	1. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (Nolikuma 5.pielikums), klāt pievienojot tāmi, kas sagatavota saskaņā ar Nolikuma 6.pielikumu.
	2. Finanšu piedāvājumā pretendentam jāietver visi izdevumi un izmaksas, kas saistītas ar Tehniskajā specifikācijā minēto piegāžu pilnīgu un kvalitatīvu veikšanu, sedz pretendents un tām ir jābūt ietvertām piedāvājuma cenā. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
	3. Pretendents, papildus finanšu piedāvājumam, iesniedz arī izdrukas no Valsts ieņēmumu dienesta elektroniskās deklarēšanas sistēmas par pretendenta vidējām stundas tarifa likmēm profesiju grupās.
	4. Finanšu piedāvājumā visas cenas norāda *euro* (EUR) bez pievienotās vērtības nodokļa.
	5. Finanšu piedāvājums un tāme jāiesniedz arī elektroniskā formā (Microsoft Excel formātā).
	6. Pretendents nedrīkst iesniegt Finanšu piedāvājuma variantus.
3. **PIEDĀVĀJUMU VĒRTĒŠANA UN PIEDĀVĀJUMA IZVĒLE**
	1. **Piedāvājuma vērtēšanas pamatnoteikumi**
		1. **Vērtēšanas kritērijs –** viszemākā cena par Nolikuma prasībām atbilstošu piedāvājumu.
		2. Iepirkuma komisija piedāvājumu vērtēšanu veic slēgtās sēdēs.
	2. **Piedāvājuma noformējuma pārbaude**
		1. Iepirkuma komisija pārbauda, vai pretendenta iesniegtais piedāvājums atbilst Nolikuma 1.10.punktā noteiktajām prasībām.
		2. Ja piedāvājums neatbilst kādai no piedāvājuma noformējuma prasībām, Iepirkuma komisija lemj par šī piedāvājuma tālāku izskatīšanu.
	3. **Pretendentu kvalifikācijas pārbaude**
		1. Pasūtītājs, uzsākot piedāvājumu vērtēšanu, attiecībā uz katru Pretendentu un Publisko iepirkumu likuma 39.1 panta pirmās daļas 7., 8. un 9.punktā minēto personu veic pārbaudi par Pretendenta un Publisko iepirkumu likuma 39.1 panta pirmās daļas 7., 8. un 9.punktā minētās personas atbilstību Publisko iepirkumu likuma 39.1 panta pirmajā daļā noteiktajam.
		2. Lai pārbaudītu, vai Latvijā reģistrēts vai pastāvīgi dzīvojošs pretendents nav izslēdzams no dalības iepirkuma procedūrā Publisko iepirkumu likuma 39.1 panta pirmās daļas 1., 2. un 3.punktā minēto noziedzīgo nodarījumu un pārkāpumu dēļ, par kuriem attiecīgā Publisko iepirkumu likuma 39.1 panta pirmajā daļā minētā persona sodīta Latvijā, kā arī šā panta pirmās daļas 4. un 5.punktā minēto faktu dēļ, pasūtītājs, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
			1. par Publisko iepirkumu likuma 39.¹panta pirmās daļas 1., 2. un 3.punktā minētajiem pārkāpumiem un noziedzīgajiem nodarījumiem — no Iekšlietu ministrijas Informācijas centra (Sodu reģistra). Pasūtītājs minēto informāciju no Iekšlietu ministrijas Informācijas centra (Sodu reģistra) ir tiesīgs saņemt, neprasot pretendenta un citu šā panta pirmajā daļā minēto personu piekrišanu;
			2. par Publisko iepirkumu likuma 39.¹panta pirmās daļas 4.punktā minētajiem faktiem — no Uzņēmumu reģistra;
			3. par Publisko iepirkumu likuma 39.¹panta pirmās daļas 5.punktā minēto faktu — no Valsts ieņēmumu dienesta. Pasūtītājs minēto informāciju no Valsts ieņēmumu dienesta ir tiesīgs saņemt, neprasot pretendenta un citu šā panta pirmajā daļā minēto personu piekrišanu.
		3. Ja iepirkuma komisija pārbaudes brīdī konstatē nodokļu parādu, tā  informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai Publisko iepirkumu likuma 39.1 panta pirmās daļas 7., 8. un 9.punktā minētajai personai dienā, kad paziņojums par līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam, kā arī Publisko iepirkumu likuma 39.1 panta pirmās daļas 7., 8. un 9.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkumā.
		4. Lai pārbaudītu, vai uz ārvalstī reģistrētu vai pastāvīgi dzīvojošu pretendentu, vai Publisko iepirkumu likuma 39.1 panta pirmās daļas 7., 8. un 9.punktā minēto personu, kas reģistrēta vai pastāvīgi dzīvo ārvalstī, nav attiecināmi Publisko iepirkumu likuma 39.1 panta pirmajā daļā noteiktie izslēgšanas nosacījumi, pasūtītājs, izņemot Publisko iepirkumu likuma 39.1 panta vienpadsmitajā daļā minēto gadījumu, pieprasa, lai pretendents iesniedz attiecīgās kompetentās institūcijas izziņu, kas apliecina, ka uz pretendentu, vai šā panta pirmās daļas 7., 8. un 9.punktā minēto personu neattiecas Publisko iepirkumu likuma 39.1 panta pirmajā daļā minētie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkuma procedūrā.
		5. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas Publisko iepirkumu likuma 39.1 panta pirmajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas Publisko iepirkumu likuma 39.1 panta pirmajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai citas Publisko iepirkumu likuma 39.1 panta pirmajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
		6. Pretendenta kvalifikācijas pārbaudē iepirkuma komisija pārbauda Pretendenta atbilstību Nolikuma 3.punktā noteiktajām prasībām pēc Nolikuma 4.punktā noteiktajiem un pretendenta iesniegtajiem dokumentiem, un no publiskajām datu bāzēm iegūtās informācijas.
		7. Pretendents tiek izslēgts no turpmākās dalības Konkursā un piedāvājums netiek tālāk izvērtēts, ja iepirkuma komisija konstatē, kapretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā, nav sniedzis iepirkuma komisijas pieprasīto papildus informāciju iepirkuma komisijas noteiktajā termiņā vai kvalifikācijas dokumenti nav iesniegti atbilstoši Nolikuma prasībām vai to saturs neatbilst Nolikuma prasībām.
	4. **Tehniskā piedāvājuma pārbaude:**
		1. Vērtējot tehnisko piedāvājumu, iepirkuma komisija pārbauda, vai pretendenta iesniegtais tehniskais piedāvājums atbilst Nolikuma 5.punktā noteiktajām prasībām.
		2. Ja pretendents nav iesniedzis tehnisko piedāvājumu vai tā saturs neatbilst Nolikuma 5.punkta prasībām, iepirkuma komisija lemj par piedāvājuma noraidīšanu un tālāk neizskata.
	5. **Finanšu piedāvājuma pārbaude:**
		1. Vērtējot finanšu piedāvājumu, iepirkuma komisija pārbauda, vai pretendenta iesniegtais finanšu piedāvājums atbilst Nolikuma 6.punktā noteiktajām prasībām.
		2. Ja pretendents tāmi nav sagatavojis vai tā saturs neatbilst Nolikuma 6.pielikumā noteiktajām prasībām, iepirkuma komisija lemj par piedāvājuma noraidīšanu un tālāk neizskata.
		3. Finanšu piedāvājuma vērtēšanas laikā Iepirkuma komisija pārbauda vai nav pieļautas aritmētiskās kļūdas.
		4. Ja iepirkuma komisija pretendenta iesniegtajā finanšu piedāvājumā konstatē aritmētiskās kļūdas, iepirkuma komisija veic labojumus pretendenta iesniegtajā finanšu piedāvājumā.
		5. Iepirkuma komisija rakstiski informē attiecīgo pretendentu par veikto aritmētisko kļūdu labojumu finanšu piedāvājumā.
		6. Turpmākajā piedāvājumu vērtēšanā finanšu piedāvājumos, kuros ir veikts aritmētisko kļūdu labojums, Iepirkuma komisija ņem vērā laboto finanšu piedāvājumu.
		7. Iepirkuma komisija izvērtē, vai piedāvājums nav nepamatoti lēts, ja tiek konstatēts, ka pretendenta vai tā piedāvājumā norādīto apakšuzņēmēju darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā. Ja pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai.
		8. Ja iepirkuma komisija konstatē, ka piedāvājums ir nepamatoti lēts, tad pirms šā piedāvājuma iespējamās noraidīšanas rakstveidā tiek pieprasīts detalizēts paskaidrojums par būtiskajiem piedāvājuma nosacījumiem.
		9. Lai izvērtētu pretendenta darba ņēmēju vidējās stundas tarifa likmes profesiju grupās un Valsts ieņēmumu dienesta apkopotajiem datiem par darba ņēmēju vidējām stundas tarifa likmēm profesiju grupās, iepirkuma komisija pieprasa atzinumu no Valsts ieņēmumu dienesta.
4. **Lēmuma pieņemšana par līguma slēgšanas tiesību piešķiršanu**
	1. Iepirkuma komisija par pretendentu, kuram būtu piešķiramas līguma slēgšanas tiesības, atzīst pretendentu, kurš atbilst visām Nolikuma prasībām un ir iesniedzis Nolikuma prasībām atbilstošu piedāvājumu ar viszemāko cenu.
	2. Pretendents tiek izslēgts no turpmākās dalības Konkursā un piedāvājums netiek tālāk izvērtēts, ja iepirkuma komisija konstatē, ka uz Pretendentu attiecas kāds no Publisko iepirkumu likuma 39.1 panta pirmajā daļā (Nolikuma 7.3.2.-7.3.5.punkts) minētajiem apstākļiem.
	3. Ja attiecīgais pretendents noteiktajā termiņā neiesniedz Nolikuma 8.sadaļā pieprasītos dokumentus, Iepirkuma komisija to izslēdz no dalības Konkursā un par pretendentu, kuram būtu piešķiramas līguma slēgšanas tiesības, Iepirkuma komisija atzīst nākamo pretendentu, kurš atbilst visām Nolikuma prasībām un ir iesniedzis piedāvājumu par nākamo zemāko cenu.
5. **IEPIRKUMA LĪGUMS**
	1. Lēmumu par Konkursa rezultātiem Pasūtītājs Pretendentiem paziņo rakstiski 3 (trīs) darba dienu laikā no dienas, kad Pasūtītājs ir pieņēmis lēmumu par Konkursa rezultātiem.
	2. Pasūtītājs slēgs iepirkuma līgumu, pamatojoties uz izraudzītā pretendenta piedāvājumu un saskaņā ar iepirkuma līguma projektu (Nolikuma 7.pielikums). Iepirkuma līguma pamatnosacījumi netiks mainīti.
	3. Ja Konkursa uzvarētājs bez attaisnojoša iemesla 10 (desmit) darba dienu laikā no dienas, kad lēmums par Līguma slēgšanas tiesību piešķiršanu stājies spēkā, atsakās slēgt Līgumu ar Pasūtītāju, vai Konkursa uzvarētājs atsauc savu piedāvājumu vai Personu apvienība 15 (piecpadsmit) dienu laikā, pēc Publisko iepirkumu likuma 67.panta ceturtajā daļā minētā nogaidīšanas termiņa beigām, nereģistrē personālsabiedrību, Komisija izvēlas Pretendentu, kurš piedāvājis nākamo viszemāko cenu. Pirms lēmuma pieņemšanas par Līguma slēgšanu ar nākamo Pretendentu, kurš piedāvājis viszemāko cenu Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš attiecās slēgt Līgumu ar Pasūtītāju. Ja nepieciešams, Pasūtītājs pieprasīs no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
	4. Ja nākamais Pretendents, kurš piedāvājis zemāko cenu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās slēgt Līgumu, Pasūtītājs pieņem lēmumu pārtraukt Konkursu, neizvēloties nevienu piedāvājumu.
6. **IEPIRKUMA KOMISIJAS TIESĪBAS UN PIENĀKUM****I**
	1. **Iepirkuma komisijas tiesības**
		1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti Iepirkuma komisijai, un uzrāda to oriģinālus.
		2. Labot aritmētiskās kļūdas pretendenta finanšu piedāvājumā.
		3. Pieaicināt atzinumu sniegšanai neatkarīgus ekspertus ar padomdevēja tiesībām.
		4. Jebkurā brīdī pārtraukt Konkursu, ja tam ir objektīvs pamatojums un par to ir nosūtīts paziņojums Iepirkumu uzraudzības birojam un visiem pretendentiem.
		5. Izvēlēties nākamo lētāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
		6. Citas Iepirkuma komisijas tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.
	2. **Iepirkuma komisijas pienākumi**
		1. Nodrošināt Konkursa procedūras norisi un dokumentēšanu.
		2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
		3. Citi Iepirkuma komisijas pienākumi saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.
7. **PRETENDENTA TIESĪBAS UN PIENĀKUMI**
	1. **Pretendenta tiesības**
		1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
		2. Piedalīties piedāvājumu atvēršanas sanāksmē.
		3. Iesniegt iesniegumu par iepirkuma procedūras pārkāpumiem Publisko iepirkumu likuma 83.pantā noteiktajā kārtībā.
		4. Citas pretendenta tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.
	2. **Pretendenta pienākumi**
		1. Iesniegt piedāvājumus atbilstoši Nolikuma prasībām.
		2. Sniegt patiesu informāciju.
		3. Sniegt atbildes uz Iepirkuma komisijas pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei un izvēlei.
		4. Segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no Konkursa rezultāta.
		5. Citi pretendenta pienākumi saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.
8. **NOLIKUMA PIELIKUMI**
	1. Nolikums sastādīts uz 11 (vienpadsmit) lapām. Visi pielikumi ir Nolikuma neatņemamas sastāvdaļas. Nolikumam pievienoti šādi pielikumi:
		1. 1.pielikums – Tehniskā specifikācija;
		2. 2.pielikums – Pieteikums par piedalīšanos atklātā konkursā (veidne) uz 1 (vienas) lapas;
		3. 3.pielikums – Amatpersonu saraksts (veidne) uz 1 (vienas) lapas;
		4. 4.pielikums – Pretendenta pieredzes saraksts (veidne) uz 1 (vienas) lapas;
		5. 5.pielikums – Finanšu piedāvājums (veidne) uz 1 (vienas) lapas;
		6. 6.pielikums – Tāme (veidne) uz 1 (vienas) lapas;
		7. 7.pielikums – Līguma projekts uz 6 (sešām) lapām.

 **2.pielikums nolikumam**

(ID Nr. PSKUS 2015/6)

**Pieteikums** (*veidne*)

par piedalīšanos atklātā konkursā

„Santehnikas materiālu piegāde”

 (iepirkuma identifikācijas Nr. PSKUS 2015/6)

**Pretendents:**

|  |  |
| --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ar šī pieteikuma iesniegšanu pretendents:

* piesakās piedalīties atklāta konkursā „Santehnikas materiālu piegāde” (iepirkuma identifikācijas Nr. PSKUS 2015/6);
* apņemas veikt Piegādi atbilstoši Tehniskajai specifikācijai, piekrīt atklāta konkursa Nolikumā izvirzītajām prasībām un garantē Nolikuma izpildi, Nolikuma noteikumi ir skaidri un saprotami;
* apliecina, ka piekrīt Nolikumam pievienotā līguma projekta noteikumiem un apņemas līguma slēgšanas tiesību piešķiršanas gadījumā noslēgt līgumu ar Pasūtītāju, saskaņā ar pievienotā līguma projekta tekstu;
* *piedāvājumā ietvertās dokumentu kopijas atbilst to oriģināliem****[[1]](#footnote-1)[1]****;*
* *piedāvājumā ietvertie dokumentu tulkojumi atbilst to oriģināliem****[[2]](#footnote-2)[2]****;*
* visas piedāvājumā sniegtās ziņas ir patiesas.

2015.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**3.pielikums nolikumam**

(ID Nr. PSKUS 2015/6)

**Pretendenta** *\_\_\_\_\_\_\_\_\_\_ (nosaukums)* **amatpersonu saraksts**

|  |  |  |
| --- | --- | --- |
| Amatpersonas vārds, uzvārds | Personas kods | Amatpersonas statuss\*  |
|  |  |  |
|  |  |  |
|  |  |  |

\* *pretendents vai persona, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli.*

2015.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**4.pielikums nolikumam**

(ID Nr. PSKUS 2015/6)

**Pretendenta pieredze Piegādes veikšanā**

**pēdējo 3 (trīs) gadu laikā**

|  |  |  |
| --- | --- | --- |
| Pasūtītājs (nosaukums, adrese, kontaktpersona) | Piegādes līguma nosaukums(īss raksturojums) | Piegādes veikšanas laiks (uzsākšanas – pabeigšanas gads/mēnesis) |
|  |  |  |
|  |  |  |
|  |  |  |

Pielikumā: Atsauksmes kopā uz \_\_ lp.

2015.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**5.pielikums nolikumam**

(ID Nr. PSKUS 2015/6)

**FINANŠU PIEDĀVĀJUMS** *(veidne)*

„Santehnikas materiālu piegāde”

 (iepirkuma identifikācijas Nr. PSKUS 2015/6)

**Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_,

piedāvā piegādāt santehnikas materiālus saskaņā ar atklātā konkursa “Santehnikas materiālu piegāde” (identifikācijas Nr. PSKUS 2015/6) nolikuma noteikumiem par šādu vērtējamo cenu:

|  |  |
| --- | --- |
| **Vērtējamā cena** **EUR bez PVN** |  |
| **PVN EUR** |  |
| **Kopā EUR ar PVN**  |  |

Pielikumā: tāme uz \_\_ (\_\_\_\_\_\_\_\_) lp.

2015.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**6.pielikums nolikumam**

(ID Nr. PSKUS 2015/6)

**TĀME** *(veidne)*

„Santehnikas materiālu piegāde”

 (iepirkuma identifikācijas Nr. PSKUS 2015/6)

*(Microsoft Excel formātā)*

*(pieejams Pasūtītāja mājas lapā* [*http://www.stradini.lv/page/1507*](http://www.stradini.lv/page/1507) *pie iepirkuma*

*PSKUS 2015/6)*

**7.pielikums nolikumam**

(ID Nr. PSKUS 2015/6)

**LĪGUMS** *(projekts)*

**„Santehnikas materiālu piegāde”**

Identifikācijas Nr. PSKUS 2015/6

Rīgā, 2015. gada \_\_\_\_. \_\_\_\_\_\_\_\_\_\_\_\_

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas Nr.40003457109, kuru saskaņā ar statūtiem pārstāv valdes locekle Anda Čakša, valdes loceklis Normunds Štāls un valdes locekle Elita Buša, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_, kuru saskaņā ar \_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_\_, no otras puses, pamatojoties uz Pasūtītāja veiktā iepirkuma „Santehnikas materiālu piegāde” ID Nr. PSKUS 2015/6 (turpmāk – Iepirkums), rezultātiem, bez maldības, viltus un spaidiem, noslēdz šādu līgumu:

1. **Līgumā lietotie termini**
	1. **Pasūtītājs** **–** VSIA “Paula Stradiņa klīniskā universitātes slimnīca”, reģ. Nr. 40003457109.
	2. **Piegādātājs -** \_\_\_\_\_\_\_\_\_\_\_\_\_\_\_\_\_\_\_, reģ. Nr. \_\_\_\_\_\_\_\_\_\_\_\_\_\_\_\_\_.
	3. **Līgums** **–** šis, starp Pusēm noslēgtais līgums.
	4. **Puse/Puses –** Pasūtītājs vai Piegādātājs vai abi kopā.
	5. **Prece –** santehnikas materiāli (Līguma 1.pielikums).
	6. **Pasūtījums –** Pasūtītāja pilnvarotā pārstāvja pieprasījums par Preču piegādi.
	7. **Preču piegādes vieta –** Pilsoņu iela 13, Rīgā, telpu precizējot piegādes brīdī.
	8. **Līgumcena –** Līgumā norādītā kopējā summa bez PVN, kas ietver Preces vērtību, Preces transporta izmaksas, visus nodokļus, nodevas un citus ar Līguma izpildi saistītos izdevumus.
	9. **PVN –** pievienotās vērtības nodoklis.
2. **Līguma priekšmets**
	1. Pasūtītājs pasūta un Piegādātājs piegādā Preci atbilstoši Līguma un tā pielikuma noteikumiem.
	2. Piegādātājs apliecina, ka Prece ir jauna, augstas kvalitātes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu.
	3. Ja Piegādātājs objektīvu un pierādāmu apstākļu dēļ (pārtraukta preces ražošana un tml.) nevar pārdot kādu no Līguma 1.pielikumā minētajām Precēm, Piegādātājs ir tiesīgs piedāvāt Pasūtītājam Preci ar tādiem pašiem vai labākiem tehniskajiem parametriem, nepārsniedzot Līguma 2.pielikumā noteikto attiecīgās preces cenu, to rakstiski saskaņojot ar Pasūtītāja pilnvaroto pārstāvi.
3. **Preces pasūtīšana, nodošanas un pieņemšanas un apmaiņas kārtība**
	1. Pasūtītāja pilnvarotais pārstāvis Pasūtījumu nosūta uz Piegādātāja e-pastu \_\_\_\_\_\_\_\_\_\_\_\_\_\_ vai faksu \_\_\_\_\_\_\_\_\_\_, norādot piegādājamās Preces nosaukumu un specifikāciju, daudzumu un Preces piegādes vietu. Pasūtītājs pasūta Preci Preču specifikācijā norādītajās mērvienībās.
	2. Piegādātājs piegādā Preci uz Preču piegādes vietu neatkarīgi no pasūtīto Preču daudzuma un nodod to Pasūtītājam 1 (vienas) darba dienas laikā no Pasūtījuma veikšanas dienas. Šajā punktā minētais Preces piegādes termiņš neattiecas uz precēm, kas nav uzrādītas Līguma 1.pielikumā, kā arī uz specifiskām Precēm, kuras Piegādātājam ir jāpasūta.
	3. Piegādātājs apņemas piegādāt Preci uz Preču piegādes vietu darba dienās no plkst. 8:30 – 16:00, ierašanās laiku saskaņojot ar Pasūtītāja pārstāvi.
	4. Preču piegādes vietā piegādātās Preces izkrauj Piegādātāja personāls.
	5. Katra atsevišķa Preču Pasūtījuma nodošana un pieņemšana tiek noformēta ar Preču pavadzīmi, kurā tiek norādīts katra konkrētā Preču Pasūtījuma Preču nosaukumi un daudzums, un kuru paraksta Pušu pilnvarotie pārstāvji.
	6. Prece tiek uzskatīta par piegādātu, ja ir abpusēji parakstīta Preču pavadzīme.
	7. Ja Preču pieņemšanas laikā Pasūtītājam rodas pretenzijas par Preču specifikāciju, daudzumu, kvalitāti vai atbilstību Līguma, tā 1.pielikuma vai Pasūtījuma noteikumiem, tad Pasūtītāja pārstāvis neparaksta Preču pavadzīmi un izsniedz Piegādātājam pretenziju par konstatētajiem trūkumiem. Piegādātājs par saviem līdzekļiem novērš Preces trūkumus, piegādājot iztrūkstošas Preces, vai apmainot bojātas vai Līgumam, tā 1.pielikumam vai Pasūtījumam neatbilstošas vai nekvalitatīvas Preces.
	8. Piegādātājs nodrošina Precēm 24 (divdesmit četru) mēnešu garantijas laiku, skaitot no Preces piegādes dienas.
	9. Preču nejaušas bojāejas risks pāriet no Piegādātāja Pasūtītājam ar brīdi, kad parakstīta Preces pavadzīme atbilstoši šī Līguma 3.6. punktam.
	10. Piegādātājs apņemas piegādāt Pasūtītājam, ja tam rodas šāda nepieciešamība, Preču specifikācijā neminētas Preces, piemērojot Precei atlaidi \_\_ % (\_\_\_\_\_\_ procentu) apmērā no šo Preču mazumtirdzniecības cenas.
	11. Ja Preču garantijas laikā Pasūtītājs konstatē, ka piegādātā Prece, kurai ir garantija, ir nekvalitatīva vai neatbilst Preču specifikācijai vai Līguma, tā 1.pielikuma vai Pasūtījuma noteikumiem, Pasūtītājs ir tiesīgs pieprasīt Piegādātājam Preci apmainīt pret atbilstošas kvalitātes, Līguma, tā 1.pielikuma un Pasūtījumam noteikumiem atbilstošu Preci. Šādā gadījumā Piegādātājs par saviem līdzekļiem apmaina Preci 2 (divu) darba dienu laikā no Pasūtītāja pretenzijas saņemšanas dienas.
4. **Līgumcena un apmaksas noteikumi**
	1. Līgumcena Līguma darbības laikā nevar pārsniegt **EUR 130 000,00** (viens simts trīsdesmit tūkstoši *euro* 00 centi).
	2. Papildus Līgumcenai Pasūtītājs maksā PVN atbilstoši spēkā esošajiem normatīvajiem aktiem.
	3. Preces cenas ir norādītas Līguma 2.pielikumā. Preces cenas ietver Preces vērtību, Preču transporta izmaksas, visus nodokļus, nodevas un citus ar Līguma izpildi saistītos izdevumus, izņemot PVN, turpmāk – Preces cena.
	4. Preču cenas katrā konkrētajā pavadzīmē nedrīkst būt augstākas par Līguma 2.pielikumā norādītajām preču cenām. Piegādātājs Līguma 3.10.punktā minēto Preces atlaides apmēru nedrīkst Līguma darbības laikā samazināt.
	5. Pusēm vienojoties, var tikt mainītas Līguma 2.pielikumā norādītās Preču cenas, ja Preču Piegādātājs izmaina Preču piegādes cenu Pasūtītājam, atbilstoši Preču piegādes cenu izmaiņām. Šādā gadījumā Līguma darbības laikā Līguma 2.pielikumā norādītās Preču cenas nevar tikt paaugstinātas vairāk kā par 10 % (desmit procentiem) no Preces sākotnējās cenas.
	6. Pasūtītājs maksā Piegādātājam par Precēm 60 (sešdesmit) kalendāro dienu laikā pēc Preces piegādes un Preces pavadzīmes saņemšanas un abpusējas parakstīšanas dienas ar pārskaitījumu uz Piegādātāja norādīto bankas kontu.
	7. Par samaksas veikšanas dienu tiek uzskatīta diena, kad Pasūtītājs ir veicis pārskaitījumu uz Piegādātāja norādīto bankas kontu.
5. **Pušu saistības un atbildība**
	1. Piegādātāja pienākumi:
		1. Piegādātājs apņemas nodrošināt Pasūtītājam iespēju iegādāties Preces vismaz vienā tirdzniecības vietā \_\_\_\_\_\_\_\_\_\_\_\_\_\_\_\_\_ (*tiks papildināts saskaņā ar Pretendenta piedāvājumu*);
		2. Piegādātājs garantē pilnīgu piegādātās Preces atbilstību Preču specifikācijai, kā arī Preces izgatavotāja sniegtajai informācijai (Preces marķējums, pievienotā instrukcija vai tehniskā pase) un normatīvo aktu prasībām.
	2. Pasūtītāja pienākumi:
		1. Pasūtītājs apņemas veikt samaksu par Precēm Līgumā noteiktajā termiņā un kārtībā.
	3. Pušu atbildība:
		1. Katra Puse ir materiāli atbildīga par līgumisko saistību neizpildi vai nepienācīgu izpildi, kā arī atbild par otrai Pusei šajā sakarā radušos zaudējumu atlīdzību;
		2. Ja Piegādātājs kavē Līguma 3.2.punktā minēto Preces piegādes termiņu, tad Pasūtītājam ir tiesības prasīt no Piegādātāja līgumsodu 0,5% (nulle komats piecu procentu) apmērā no Līgumcenas par katru nokavēto dienu, bet kopumā ne vairāk kā 10% (desmit procenti) Līgumcenas;
		3. Ja Piegādātājs kavē Līgumā noteikto nekvalitatīvas vai Līguma noteikumiem, 1.pielikumam vai Pasūtījumam neatbilstošas Preces apmaiņas termiņu, tad Pasūtītājam ir tiesības prasīt no Piegādātāja līgumsodu 0,5% (nulle komats piecu procentu) apmērā no Līgumcenas par katru nokavēto dienu, bet kopumā ne vairāk kā 10% (desmit procenti) Līgumcenas;
		4. Ja Pasūtītājs nepamatoti kavē Līguma 4.6.punktā noteikto maksājuma veikšanas termiņu, tad Piegādātājam ir tiesības prasīt no Pasūtītāja līgumsodu 0,5% (nulle komats piecu procentu) apmērā no savlaicīgi neveiktā maksājuma summas par katru nokavēto dienu, bet kopumā ne vairāk kā 10% (desmit procenti) savlaicīgi neveiktā maksājuma summas;
		5. Ja Pasūtītājs pirms termiņa izbeidz Līgumu saskaņā ar Līguma 6.4.1. vai 6.4.2. punktu, Pasūtītājam ir tiesības pieprasīt Piegādātājam maksātlīgumsodu10% (desmit procenti) apmērā no Līgumcenas.
	4. Līgumsoda samaksa neatbrīvo Puses no Līgumā paredzēto saistību turpmākas pildīšanas, izņemot Līguma 5.5.punktā minēto gadījumu, un neizslēdz pienākumu atlīdzināt zaudējumus.
	5. Puses vienojas, ka Pasūtītājam saskaņā ar Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Piegādātājam, pirms tā izmaksas Piegādātājam.
6. **Līguma spēkā stāšanās un izbeigšana**
	1. Līgums stājas spēkā dienā, kad Līgumu ir parakstījušas abas Puses un ir noslēgts uz laiku līdz Pušu saistību pilnīgai izpildei.
	2. Pasūtītājs pasūta Preces līdz ir pagājuši 24 (divdesmit četri) mēneši no Līguma spēkā stāšanās dienas vai līdz brīdim, kamēr Pasūtītājs saskaņā ar Līgumu ir izlietojis Līguma 4.1.punktā norādīto Līgumcenu (atkarībā no tā, kurš no nosacījumiem iestājas pirmais).
	3. Līgums var tikt izbeigts pirms termiņa jebkurā brīdī, Pusēm par to rakstiski vienojoties, vai vienpusēji Līgumā noteiktajā kārtībā.
	4. Pasūtītājs var vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Piegādātāja juridisko adresi 30 (trīsdesmit) darba dienas iepriekš, ja iestājies vismaz viens no šādiem gadījumiem:
		1. Piegādātājs piegādā Preci, kura ir nekvalitatīva vai neatbilst Līguma, 1.pielikuma vai Pasūtījuma noteikumiem vai normatīvo aktu prasībām;
		2. Piegādātājs pārkāpj Līguma 3.2.punktā minēto Preces piegādes termiņu;
		3. Piegādātājam ir uzsākts maksātnespējas process, likvidācija, tā darbība tiek izbeigta vai pārtraukta vai ir apturēta tā saimnieciskā darbība;
		4. Pasūtītājam zūd nepieciešamība saņemt Preces.
	5. Piegādātājs var vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Pasūtītāja juridisko adresi 10 (desmit) darba dienas iepriekš, ja ir iestājies vismaz viens no šādiem gadījumiem:
		1. Pasūtītājs vismaz 30 (trīsdesmit) kalendārās dienas nepamatoti kavē Līguma 4.6.punktā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) dienu laikā no Piegādātāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta vai ir apturēta tā saimnieciskā darbība.
7. **Nepārvarama vara**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Pusei, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	3. Ja nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 7.2.punktam.
8. **Strīdi**

Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.

1. **Konfidencialitāte**
	1. Puses apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez iepriekšējas otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tām pieejama Līguma izpildes gaitā.
	2. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
	3. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	4. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	5. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
2. **Pušu pārstāvji**
	1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nozīmē šādas kontaktpersonas:
		1. Pasūtītāja pilnvarotais pārstāvis: *vārds uzvārds, amats, e-pasts: \_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_\_\_.* Pasūtītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Piegādātāju, pieprasīt no Piegādātāja informāciju, sniegt informāciju Piegādātājam, veikt Preču Pasūtījumus, iesniegt pretenzijas Līguma saistību neizpildi vai nepienācīgu izpildi, dot norādījumus par Līguma izpildi, Parakstīt Preču nodošanas un pieņemšanas aktus, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līgumcenu un/vai Līgumā noteiktos termiņus.
		2. Piegādātāja pilnvarotais pārstāvis: *vārds uzvārds, amats, e-pasts: \_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_\_\_.* Piegādātāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Piegādātāju, pieprasīt no Pasūtītāja informāciju, sniegt informāciju Pasūtītājam, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, t.sk. parakstīt Preču nodošanas un pieņemšanas aktus. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līgumcenu un/vai Līgumā noteiktos termiņus.
3. **Citi noteikumi**
	1. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam.
	2. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.
	3. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
	4. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	5. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
	6. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adreses, u.c. vai Pušu pārstāvji, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
	7. Līgums sagatavots uz \_\_\_\_ (\_\_\_\_\_\_\_\_\_\_\_) lapām 2 (divos) eksemplāros latviešu valodā, abiem eksemplāriem ir vienāds juridiskais spēks, viens Līguma eksemplārs tiek nodots Piegādātājam, bet otrs – Pasūtītājam.
	8. Līguma neatņemamas sastāvdaļas ir šādi pielikumi:
		1. 1.pielikums – Tehniskā specifikācija uz \_ (\_\_\_\_\_\_) lap\_\_;
		2. 2.pielikums – Tehniskais un Finanšu piedāvājums uz \_\_ (\_\_\_\_\_\_) lap\_\_\_.
4. **PUšu PARAKSTI UN REKVIZĪTI**

|  |  |
| --- | --- |
| **Pasūtītājs** | **Piegādātājs** |
| VSIA „Paula Stradiņa klīniskā universitātes slimnīca” Vienotais reģ. Nr. 40003457109Juridiskā adrese: Pilsoņu iela 13, Rīga, LV-1002banka: AS \_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_\_\_\_\_\_\_Tālr: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/A.Čakša/\_\_\_\_\_\_\_\_\_\_\_\_\_\_\_\_\_\_\_\_\_\_\_\_/N.Štāls/\_\_\_\_\_\_\_\_\_\_\_\_\_\_\_\_\_\_\_\_\_\_\_\_/E.Buša/ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vienotais reģ.Nr. \_\_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_\_\_banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konta Nr.:\_\_\_\_\_\_\_\_\_\_\_\_\_\_\_\_\_\_\_\_\_\_Tālr: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. [1] norāda, ja piedāvājumā ir ietvertas dokumentu kopijas. [↑](#footnote-ref-1)
2. [2] norāda, ja piedāvājumā ir ietverti dokumentu tulkojumi. [↑](#footnote-ref-2)